|  |  |  |
| --- | --- | --- |
|  |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΚΟΡΥΦΗ 01 -11- 2018** |
| **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ** |  |  |
| **& ΘΡΗΣΚΕΥΜΑΤΩΝ** |  | **ΑΡ. ΠΡΩΤ. 385** |
| **ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ** |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ ΠΕΡ.ΕΝ. ΗΜΑΘΙΑΣ** |  |  |
| **ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ** |  | **ΠΡΟΣ : ΔΝΣΗ Β/ΘΜΙΑΣ ΕΚΠ/ΣΗΣ ΗΜΑΘΙΑΣ** |
|  |  |  |
| **ΤΑΧ.ΔΝΣΗ : ΚΟΡΥΦΗ Τ.Κ.: 593 00** |  | **ΥΠΟΨΗ:** |
| **ΤΗΛ. – FAX: 23330-63311** |  | **ΓΡΑΦΕΙΩΝ ΓΕΝΙΚΟΥ** |
| **e-mail: mail@lyk-plateos.ima.sch.gr** |  | **ΤΟΥΡΙΣΜΟΥ** |
| **ΠΛΗΡΟΦΟΡΙΕΣ: ΠΑΠΑΠΟΣΤΟΛΟΥ ΓΕΩΡΓΙΑ** |  |  |

# 

**ΘΕΜΑ:** «Εκδήλωση ενδιαφέροντος για κατάθεση προσφοράς διοργάνωσης

πολυήμερης εκδρομής »

Το **ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ** του Δήμου ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με το άρθρο 2, § 3 33120/ΓΔ4/28-02-2017, ΦΕΚ 681/τ.Β/06-03-2017 τηςΥ.Α του Υ.Π.Ε.Θ. προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της Γ΄ τάξης του σχολείου.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

**Η πολυήμερη εκδρομή συνολικής διάρκειας έξι ημερών (πέντε διανυκτερεύσεις) προγραμματίζεται να πραγματοποιηθεί κατά το χρονικό διάστημα από 25 έως 2 Μαρτίου. Οι ημερομηνίες για τη διαμόρφωση των προσφορών να μην θεωρούνται δεσμευτικές και να μπορούν να διαμορφωθούν ανάλογα με τις διαθέσιμες ημερομηνίες των αεροπορικών πτήσεων.**

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* Προορισμός εκδρομής: ΒΕΡΟΛΙΝΟ-ΔΡΕΣΔΗ-ΠΡΑΓΑ-ΒΙΕΝΝΗ με διανυκτερεύσεις στο ΒΕΡΟΛΙΝΟ στη ΠΡΑΓΑ και στη ΒΙΕΝΝΗ.
* Αριθμός συμμετεχόντων μαθητών:**ΠΕΝΗΝΤΑ (50)**με απόκλιση συν – **πλην δύο (±2).** *\*\*\* Σημείωση – επισήμανση: Στο συνολικό αριθμό των μαθητών να συμπεριληφθεί οπωσδήποτε αριθμός δύο (2) δωρεάν συμμετοχών (free). Η επισήμανση γίνεται ώστε η τελική τιμή να προκύπτει από το γινόμενο 50*(±2) επί την τιμή ανά μαθητή
* Αριθμός συνοδών εκπαιδευτικών:ΤΈΣΣΕΡΙΣ (4).
* Μεταφορικό μέσο: Αεροπλάνο από τη Θεσσαλονίκη-Βερολίνο και Βιέννη -Θεσσαλονίκη κατά τη μετάβαση και επιστροφή – Λεωφορείο για τις ενδιάμεσες μετακινήσεις.
* Κατηγορία καταλύματος: Ξενοδοχεία τεσσάρων **(4 \*\*\*\*) και πέντε (5\*) αστέρων** τα οποία κατά προτίμηση να βρίσκονται κοντά στο κέντρο των πόλεων για ευκολία πρόσβασης των μαθητών σε αυτά. Τα περισσότερα από τα δωμάτια να είναι τρίκλινα (3/κλινα). Επίσης η διαμονή στα ξενοδοχεία να περιλαμβάνει ημιδιατροφή (πρωινό και κατά προτίμηση δείπνο).(Να αναφέρετε όπου δεν θα περιλαμβάνεται ημιδιατροφή) Για τους συνοδούς εκπαιδευτικούς 4 μονόκλινα
* Διανυκτερεύσεις:ΒΕΡΟΛΙΝΟ δύο(2),ΠΡΑΓΑ δύο(2) ,ΒΙΕΝΝΗ μία(1))νάλογα με τη διάρκεια της εκδρομής και τη διευκόλυνση του προγράμματος.
* Λεωφορείο κλιματιζόμενο/α σε άριστη κατάσταση. Αποκλειστική χρήση των λεωφορείων όλο το 24ωρο, χωρίς περιορισμούς σε ότι αφορά τις αποστάσεις, τον τόπο και το χρόνο μετακίνησης –**δεύτερος οδηγός**.
* Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.
* Το τουριστικό γραφείο θα πρέπει να διαθέσει **αρχηγό-ξεναγό**

Το 10% του συνολικού κόστους αποτελεί ποινική ρήτρα και αποδίδεται μετά το πέρας της εκδρομής εφ’ όσον τηρηθούν όλοι οι όροι του συμβολαίου.

Το κριτήριο επιλογής δεν θα είναι αποκλειστικά η χαμηλότερη τιμή, αλλά και η ποιότητα των προσφερομένων υπηρεσιών. Προσφορές που δεν πληρούν όλους τους όρους δεν θα γίνουν δεκτές.

* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η πρόσθετη προαιρετική ασφαλιστική κάλυψη – για τα πρακτορεία - ασθένειας ή ατυχήματος.
* Λοιπές – επιπρόσθετες υπηρεσίες: Προγραμματισμός επισκέψεων σε μουσεία και σε χώρους ιδιαίτερης πολιτιστικής και περιβαλλοντικής **αναφοράς Εξασφαλισμένες εισόδους σε μουσεία,θεάματα κ.λ.π**
* *\*\*\* Σημείωση – επισήμανση* Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς .
* **Δωρεάν Δύο (2)συμμετοχές μαθητών (free).**

1. ΔΙΚΑΙΩΜΑ ΣΥΜΜΕΤΟΧΗΣ: Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ: Οι προσφορές υποβάλλονται στο ΓΕ.Λ. ΠΛΑΤΕΟΣ - ΚΟΡΥΦΗΣ σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς, με ή χωρίς ημιδιατροφή

β. η επιβάρυνση για κάθε μαθητή με ή χωρίς ημιδιατροφή και

γ. η υποχρεωτική ασφάλιση ευθύνης του διοργανωτή σύμφωνα με την κείμενη

νομοθεσία

δ. η δωρεάν συμμετοχή

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις **προσφορές τους μέχρι τις** **11.30 το πρωί της Παρασκευής 9-111-2018 με** έναν από τους παρακάτω τρόπους:

α. Προσωπικά ή με εκπρόσωπο του πρακτορείου στο σχολείο.

β. Με συστημένη ταχυδρομική επιστολή που θα απευθύνεται στο σχολείο.

*\*\*\* ΠΡΟΣΟΧΗ\*\*\* Η κατάθεση των φακέλων θα γίνεται στη νέα διεύθυνση του σχολείου στην ΚΟΡΥΦΗ ΗΜΑΘΙΑΣ Τ.Κ. 593 00*

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.

1. ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ: Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. Αποσφράγιση των φακέλων το μεσημέρι 14.00 της ΠΑΡΑΣΚΕΥΗΣ 9-11-2018.

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. ΕΠΙΛΟΓΗ ΑΝΑΔΟΧΟΥ: Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Διευθυντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός δύο ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

Η σύμβαση θα υπογραφεί μετά την ολοκλήρωση της αξιολόγησης προκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

Το ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του, τις προσφορές των τουριστικών γραφείων, τη σύμβαση του οργανωμένου ταξιδιού που θα υπογραφεί, καθώς και τον αριθμό του ασφαλιστηρίου συμβολαίου αστικής επαγγελματικής ευθύνης.

Η Διευθύντρια

ΠΑΠΑΠΟΣΤΟΛΟΥ ΓΕΩΡΓΙΑ